2016. gada 16. novembrī Noteikumi Nr. 729

Liepājā (prot. Nr. 63  16. §)

**Grozījumi Ministru kabineta 2011. gada 24. maija noteikumos Nr. 401 "Prasības atkritumu sadedzināšanai un atkritumu sadedzināšanas iekārtu darbībai"**

Izdoti saskaņā ar

Atkritumu apsaimniekošanas likuma 22. panta otrās daļas 3. punktu

un likuma "Par piesārņojumu" 11. panta otrās daļas 7. punktu

Izdarīt Ministru kabineta 2011. gada 24. maija noteikumos Nr. 401 "Prasības atkritumu sadedzināšanai un atkritumu sadedzināšanas iekārtu darbībai" (Latvijas Vēstnesis, 2011, 82. nr.; 2012, 158. nr.; 2014, 47. nr.) šādus grozījumus:

1. Svītrot 3.1.6. apakšpunktā skaitli un vārdu "2. punkta".

2. Izteikt 46. punkta ievaddaļu šādā redakcijā:

"46. Periodiskajā kontrolē emisijas mērījumus veic tikai attiecīgajā jomā akreditētas testēšanas laboratorijas, kas ir akreditētas nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību, vai laboratorijā, kas akreditēta citā Eiropas Savienības dalībvalstī vai Eiropas Ekonomikas zonas valstī. Piesārņojošo vielu koncentrācijas noteikšanai lieto metroloģiski pārbaudītus mērinstrumentus, un mērījumus veic atbilstoši šādās standartmetodikās noteiktajām prasībām:".

3. Izteikt 46.6. apakšpunktu šādā redakcijā:

"46.6. kopējā organiskā oglekļa noteikšana – LVS EN 12619:2013 "Stacionāro avotu izmeši. Gāzveida organiskā oglekļa masas koncentrācijas noteikšana dūmgāzēs. Nepārtraukta noteikšana ar liesmas jonizācijas detektoru"."

Ministru prezidents Māris Kučinskis

Vides aizsardzības un reģionālās

attīstības ministra vietā –

izglītības un zinātnes ministrs Kārlis Šadurskis